text: "नई दिल्ली: भारतीय क्रिकेट कंट्रोल बोर्ड (बीसीसीआई) की प्रशासकों की समिति (सीओए) ने लोढा समिति द्वारा खिलाड़ियों का संघ स्थापित करने की सिफारिश को लागू करने के उद्देश्य से संघ के गठन में मदद देने के लिए एक चार सदस्यीय संचालन समिति में कपिल देव, अंशुमान गायकवाड़, भरत रेड्डी और जीके पिल्लई को शामिल करने की सिफारिश की है. सीओए ने अपनी रिपोर्ट सर्वोच्च अदालत में पेश की है, जिसमें उसने अपनी इस सिफारिश को रखा है. अपनी रिपोर्ट में सीओए ने कहा है, ""अदालत संचालन समिति के लिए जीके पिल्लई, कपिल देव, अंशुमान गायकवाड़ और भरत रेड्डी के नामों पर विचार करे."" सीओए ने अदालत से कहा कि वह रामचंद्र गुहा के इस्तीफे के बाद रिक्त हुए पद पर किसी की नियुक्ति करे."